गलांदे ने कुसै जमाने च वीर भान नां दा राजा करदा हा। ए बड़ा प्रतापी, ब्हादर ते बिद्वान बादशाह् हा। जियां ए आपूं बिद्वान हा उआं गै एदी कुड़ी जेदा नां रानी ममोलां हा, बड़ी पढ़ी-लिखी दी ही। इस कुड़ी ने अपने राज च ढंडोरा फराई ओड़े दा हा जे जेह्ड़ा कोई पंडत मिगी शास्त्रें च जित्तग अऊं उस्सै कन्ने बोलङ ते उस्सै कन्ने ब्होङ। ए गल्ल सुनियै बड़े-बड़े बिद्वान ओदे कोल आए पर सारे गै बेजती कराइयै गे। की जे उसने गलाये दा हा जे जेह्ड़ा कोई मेरे कोला हारियै जाग उसी ज्हामत कराई भेजेआ जाग।